เงินเฟ้อ ก.ค.เพิ่มขึ้นต่อเนื่องเดือนที่ 13 
เหตุราคาน้ำมันสูง-อาหารแพงมากดดัน,น.ส.พิมพ์ชนก วอนขอพร ผู้อำนวยการสำนักงานนโยบายและยุทธศาสตร์การค้า (สนค.) กระทรวงพาณิชย์ เปิดเผยถึงดัชนีราคาผู้บริโภคทั่วไปของประเทศ (เงินเฟ้อ) เดือน ก.ค.61 ว่า ดัชนีเท่ากับ 102.00 สูงขึ้น 1.46% เมื่อเทียบกับเดือน ก.ค.60 ซึ่งเป็นการเพิ่มขึ้นต่อเนื่องเป็นเดือนที่ 13 แต่ลดลง 0.05% เทียบกับเดือน มิ.ย.61 ขณะที่ดัชนีเฉลี่ยช่วง 7 เดือน (ม.ค.-ก.ค.) ปี 61 สูงขึ้น 1.04% เทียบกับช่วงเดียวกันปีที่ผ่านมา,สำหรับสาเหตุที่ทำให้เงินเฟ้อเดือน ก.ค.61 เพิ่มขึ้น 1.46% เป็นผลจากดัชนีหมวดอื่นๆ ไม่ใช่อาหารและเครื่องดื่ม เพิ่ม 2.29% สินค้าสำคัญราคาแพงขึ้น เช่น น้ำมันเชื้อเพลิง เพิ่ม 13.85% หมวดยาสูบและเครื่องดื่มมีแอลกอฮอล์ เพิ่ม 5.86% ค่าเช่าบ้าน ค่าเช่าหอพัก เพิ่ม 1.12% ค่าโดยสารสาธารณะ เพิ่ม 0.70% ส่วนหมวดอาหารและเครื่องดื่มไม่มีแอลกอฮอล์ เพิ่ม 0.02% สินค้าที่ราคาเพิ่มขึ้น เช่น เครื่องประกอบอาหาร เพิ่ม 1.74% เครื่องดื่มไม่มีแอลกอฮอล์ เพิ่ม 1.48% อาหารบริโภคนอกบ้าน เพิ่ม 1.23% และข้าวแป้งและผลิตภัณฑ์จากแป้ง เพิ่ม 3.65%,เมื่อแยกรายการสินค้า 422 รายการ ที่ใช้คำนวณเงินเฟ้อ พบว่ามีสินค้าสูงขึ้น 224 รายการ และสินค้าราคาลดลง 114 รายการ ขณะที่ สนค.คาดการณ์ว่าเงินเฟ้อไตรมาส 3 จะขยายตัวเพิ่มขึ้น 1.35% และไตรมาส 4 ขยายตัวเพิ่มขึ้น 1.5% เพราะจะได้รับอิทธิพลจากการใช้จ่าย และการลงทุนภาครัฐที่เพิ่มขึ้น รวมถึงการใช้จ่ายของประชาชนเพิ่มขึ้น โดยเฉพาะในภาคเกษตร ที่ข้อมูลจากสำนักงานเศรษฐกิจการเกษตร ระบุว่า เกษตรกรมีรายได้เพิ่มขึ้นอย่างต่อเนื่อง ซึ่งจะทำให้เงินเฟ้อทั้งปี 61 เพิ่มขึ้นประมาณ 1.2% หรืออยู่ในกรอบที่ประเมินไว้ที่ 0.8-1.6% ภายใต้สมมติฐาน คือ อัตราขยายตัวเศรษฐกิจไทยเติบโต 4.2-4.7% น้ำมันดิบตลาดดูไบเฉลี่ยทั้งปีที่ 60-70 เหรียญสหรัฐฯ/บาร์เรล โดยคาดว่าช่วงครึ่งปีหลังราคาน้ำมันดิบจะอยู่ในกรอบ 65-75 เหรียญฯ/บาร์เรล อัตราแลกเปลี่ยนทั้งปี 32-34 บาท/เหรียญฯ.
น.ส.พิมพ์ชนก วอนขอพร ผู้อำนวยการสำนักงานนโยบายและยุทธศาสตร์การค้า (สนค.) กระทรวงพาณิชย์ เปิดเผยถึงดัชนีราคาผู้บริโภคทั่วไปของประเทศ (เงินเฟ้อ) เดือน ก.ค.61 ว่า
เงินเฟ้อ,ราคาน้ำมัน,ราคาสินค้า,กระทรวงพาณิชย์